Kiewerlekszopp

Kiewerlekszopp ass ee vun de wéinege Platen an Europa an deenen Insekte verschafft ginn, a war bis an d'éischt Hallschent vum 20. Joerhonnert op d'mannst an Däitschland (Nordhessen) a Frankräich verbreet. De Goût gläicht deem vun enger Kriibsenzopp.

Fir d'Preparatioun gi Kiewerleken, ouni Flilleken a Been, am Botter ugebroden an an enger Kallefs- oder Héngerbritt gekacht. Jee nom Rezept gëtt d'Zopp gesift an als Britt zerwéiert, oder d'Kiewerleke ginn am Ufank an engem Mörser zerdrätscht, ier d'Zopp virum Zerwéiere passéiert a mat e bësse Roux an Dueder gebonne gëtt.

Gutt dobäi passen eng Tranche Kallefsliewer oder Dauwebroscht. Pro Persoun soll ee mat enger 30 Kiewerleke rechnen.Artikel aus dem Joer 1844 an enger medezinescher Fachzäitschrëft, Nogedréckt an: Thomas Hauer (Hg.), Das Geheimnis des Geschmacks. Aspekte der Ess- und Lebenskunst, 2005, S. 122 f. Kuckt och: J.A. Massard: Maikäfer in Luxemburg: Historisches und Kurioses. Lëtzebuerger Journal 2007, Nr. 88 (8. Mai 2007), S. 26-27 (Maikäfersuppe).

Kategorie:Zoppen
Kategorie:Insekten